google/wiki40b huggingface dataset:
Slaget ved Torgau

Partene

På den ene siden var en prøyssisk armé på 50 000 mann under Fredrik II.
På den andre var en østerriksk armé på 53 400 mann under feltmarskalk Daun.

Resultat

Prøysserne seiret i slaget, og mistet selv 16 600 menn, mens østerrikernes tap var noe lavere, 15 700 mann og 43 kanoner.
Svarta Bjørn

Svarta Bjørn i moderne kultur

Årlig siden 1959 har det blitt kåret en Svarta Bjørn under Vinterfestuka i Narvik. Årets Svarta Bjørn skal være mellom 20 og 30 år, «mørk, uredd og nysgjerrig», ikke ulikt den Svarta Bjørn som ble beskrevet i Nils A. Ytrebergs roman. Siden 1960 har også prisen Æres-Svarta Bjørn blitt utdelt med ujevne mellomrom. Ifølge moderne kriterier kan denne prisen gis til kvinner «som med rallarkokken Svarta Bjørns nytenkning, mot og handlekraft har gjort en banebrytende innsats innen arbeidsliv eller innenfor den kulturelle sektoren i nord». Fra og med 2007 har også Svarta Bjørn Konferansen (sic) vært en del av Vinterfestuka. Sommerstid siden 1989 har Stiftelsen Vinterfestuka arrangert turmarsjen Svarta Bjørn-marsjen sammen med arrangementet Folkefest i Rombaksbotn.
Stiftelsen Vinterfestuka har registrert Svarta Bjørn som varemerke i Norge og Sverige.
Visedikteren Henry Skilbred laget ei vise om Svarta Bjørn som ble innspilt med ham og Inger Jacobsen i 1966 og ble svært populær. Rita Engebretsen og Helge Borglund hadde i 1997 en versjon av sangen på albumet Frem fra Glemselen kap.18.
I 1979 kom den svenske TV-filmen Legenden om Svarta Björn, regissert av Ingvar Skogsberg. Hun er også skildret i visa Rallarens ros av svenske Nils Hennix (1984).
Kari Bremnes laget kabareten Svarta Bjørn som bestillingsverk til Festspillene i Nord-Norge i 1998. Samme år ga hun ut en CD med samme navn med sanger fra forestillingen.
Svarta Bjørn-monumentet står i Jernbaneparken i Narvik. Statuen er laget av Tom Berre og ble avduket 16. mars 1986 av Wenche Thon. Thon var den første som ble kåret til Svarta Bjørn under vinterfestuka. Rallarklubben i Narvik tok initiativet og samlet inn penger til å få reist monumentet.
Otto Benzons Forfatterlegat

Otto Benzons Forfatterlegat er et legat til minne om Georg Brandes, stiftet og oppkalt etter dramatiker og medisinalfabrikant Otto Benzon. Legatet kalles derfor også for Georg Brandes Legatet eller Georg Brandes Fødselsdagslegat. Legatet administreres av et styre, men utdelingen foretas av én person, en utdeler, som er utpekt for en 7-års periode. Legatet deles normalt ut på Georg Brandes fødselsdag den 4. februar.
Acantholycosa

Utseende

Acantholycosa artene er generelt ganske like hverandre. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Cindy

Cindi

Cindi Cain, kanadisk countrymusikksanger
Cindi Katz (født 1954), amerikansk geograf og professor i CUNY Graduate Center
Cynthia Leive (født 1967), redaktør i sjef for magasinet Glamour
Cynthia Cindi Love, amerikansk gründer og forretningsperson
Cyndi
Cyndi Almouzni (født 1984), fransk popsanger også kjent som Cherie
Cyndi Grecco (født 1952), amerikansk sanger som fremførte temasangen til den amerikanske sitcom Laverne & Shirley
Cynthia Cyndi Lauper (født 1953), amerikansk singer-songwriter og skuespiller
Cyndi Wang (født 1982), taiwansk popsanger og skuespiller
Cynthia Wood (født 1950), 1974 Playboy Playmate Of The Year

Cyndy

Cyndy Brucato (født 1951), amerikansk journalist og tidligere nyhetsanker
Cyndy Garvey (født 1949), amerikansk TV-personlighet og tidligere kone til baseballspilleren Steve Garvey
Cyndy Violette (født 1959), amerikansk profesjonell pokerspiller

Fiktive karakterer

Cindy, kort navn på Askepott i TV-filmen Cindy fra 1978
Cindy Bear
Cindy Brady fra The Brady Bunch TV-show
Cindy Cunningham i den britiske såpeoperaen Hollyoaks
Cindy Decker (senere kjent som Cindy Decker Kutiel), i en serie mysterieromaner av Faye Kellerman.
Cindy Snow in Three's Company
Cindy Vortex, tegneseriefigur i Jimmy Neutron
Cindy Lou Who, en rollefigur i Dr. Seuss 'bok, How the Grinch Stole Christmas!
Stay With Me (album)

Stay With Me er et musikkalbum med Grethe Kausland, utgitt i 1984.
Clubiona germanica

Utseende

Clubiona germanica er en middelsstor, noe avlang edderkopp. Kroppen er todelt i en bakkropp (abdomen) og en forkropp (prosoma eller cephalothorax). De åtte øynene er omtrent jevnstore og ordnet i to tverr-rekker.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.

Levevis

De bygger ikke fangstnett, men jakter ute i det fri, vanligvis om natten. De bygger seg et sekk- eller rørformet skjulested av edderkoppsilke under steiner, mellom død vegetasjon eller lignende steder. Hunnene lager et reir av gress og blader, holdt sammen med silkespinn. Her legger den eggene sine.
Pholcidae

Utseende

Små til middelsstore (2-10 mm), svært slanke og langbeinte edderkopper, gjerne bleke på farge. Beina er svært lange og tynne, skjøre og faller lett av. Forkroppen (prosoma) er veldig liten og flat, virker nærmest bare som et feste for beina. Sett ovenfra er den nærmest sirkelrund. Den har åtte øyne som er gruppert med én gruppe av tre relativt store øyne på hver side, og to ganske små foran i midten, disse mangler hos noen arter. Bakkroppen er avlang, nærmest firkantet. Hunnen har et svakt utviklet epigyn, hannens pedipalper er ganske komplisert oppbygde.

Levevis

Disse edderkoppene lager åpne, "rotete" spinn med silketråder som går på kryss og tvers. Trådene er ikke klebrige men gjør det vanskelig for et insekt som roter seg inn i dem å komme seg vekk. Edderkoppen henger opp-ned i spinnet. Dersom den blir forstyrret begynner den å riste slik at den blir vanskelig å følge med øynene. Dette er en forsvarsmekanisme mot fiender. Hunnen bærer eggene med seg i chelicerene, løst pakket inn i silke. I nordlige områder finnes disse edderkoppene først og fremst inne i hus, gjerne i kjellere. Ellers er de vanlige i huler. Disse edderkoppene lever blant annet av enkelte veldig giftige edderkopper som svarte enker. Dette har ledet noen til å tro at edderkoppene selv er meget farlige for mennesker, men dette er ikke tilfellet. Chelicerenes giftklør er ganske korte, og forsøk tyder på at giften er ganske svak.

Utbredelse

Familien er spredt over det meste av Jorda.
Røykeforbud

Røykeforbud er et forbud mot tobakksrøyking i det offentlig rom, ofte innendørs, som restauranter, kafeer, puber og diskoteker. Røykeforbudet er forskjellig fra land til land.

Norge

I Norge får man røyke på uteserveringer. Men hva som kan defineres som uteservering er iblant vanskelig å avgjøre, da det kan finnes tak over. 1. juni 2004 ble røykeforbudet innført i det offentlig rom i Norge, da også restauranter.
Den største grunnen til at røykeforbudet ble innført i Norge og en rekke andre land i ettertid, var og er at man ville forhindre passiv røyking som årlig forårsaker mange menneskes død verden over. Røykeforbudet finnes også på grunn av allergier, der en betydelig andel av astmatikere reagerer på tobakksrøyk. I tillegg er det nødvendig med røykeforbud av sikkerhetsmessige årsaker. Ombord i en båt får man for eksempel på grunn av brannfaren ofte ikke røyke på bildekket eller inne i bilene. Andre grunner til røykeforbudet kan være at man ikke vil at barn og ungdommer skal oppfordres til å røyke eller forbinde det med kos og hygge.
Bruk av elektroniske sigaretter er så nytt at det ikke er opptatt i lovverket i alle land enda. Bruken forstyrrer ikke romluften og skader ikke omgivelsene, og medfører derfor ingen skadelig passivrøyking. I for eksempel England er bruk av e-sigaretter i offentlige rom tillatt.
Kompani 69

Kompani 69 er en nordnorsk rap/hiphop-gruppe som ble etablert i 2001. Gruppen består av de tre medlemmene Anders «Megafon» Kristoffersen, Tommy Payne og Patrick «RSP» Bottolfsen fra Harstad. 
I februar 2008 var gruppen aktuell med Operasjon Musikkstorm, da de sammen med Forsvarets Musikkorps Nord-Norge (FMKN) hadde en mini-turné i Nord-Norge. De spilte konserter i Harstad, Narvik og Setermoen. Gruppen rappet sine egne tekster, mens FMKN sørget for at beats ble byttet ut med trommer og blåseinstrumenter.
Både Bottolfsen og Kristoffersen har jobbet med flere soloprosjekter ved siden av. Bottolfsen har gjort flere soloopptredener, og har samarbeidet med blant annet DJ'en Thomax fra Bodø, men også en annen nord-norsk rapper,  Jørgen «Joddski» Nordeng fra gruppa Tungtvann.
Megafon er også musikkprodusent, og har samarbeidet og laget musikk med flere lokale rappere. Megafon er den eneste i gruppa som fortsatt bor i hjembyen Harstad. RSP er bosatt i Oslo, mens Payne bor i Halden.
Dark Passion Play

Singler

Den første singelen fra albumet var «Eva», og ble gitt ut 25. mai 2007, kun som en internett-singel. Dette var også første gang man kunne høre den nye vokalisten synge.
Albumets andre singel var «Amaranth» som ble utgitt 22. august (Spinefarm) og 24. august (Nuclear Blast), samtidig ble sangens musikkvideo utgitt. Den tredje singelen, «Bye Bye Beautiful», ble utgitt 15. februar 2008. «The Islander» ble utgitt som albumets fjerde internasjonale singel i mai 2008.
Sappør

En sappør (fra fransk sapeur) var opprinnelig en soldat med oppgaver i beleiringsstrid. Sappørene gravde skyttergraver og løpegraver fremover mot motstanderens befestninger. Dermed kunne egne tropper rykke nær opp mot fienden under dekke i løpegravene. Til egen beskyttelse kunne sappørene ha eget kroppspanser og tung hjelm. Når en kom så nær at løpegravene ikke ga tilstrekkelig dekning, overtok minørene. 
Betegnelsen er i nyere tid brukt om ingeniørsoldater, særlig som mineryddere.
Det norske forsvar benytter betegnelsen stormingeniør (STING).
Shepperton

Beskrivelse

Navnet kommer fra Shepherds Town, «Sauegjeterbyen». Shepperton er omtalt i et dokument fra 959 og nevnes også i Domesday Book i 1086 som jordbrukslandsby. Tidlig på 1800-tallet var det flere forfattere og poeter som bodde i byen, blant annet H. Rider Haggard, Thomas Love Peacock, George Meredith, og Percy Bysshe Shelley. Themsen ble malt ved Walton-broen i 1754 av Canaletto og i 1805 av J.M.W. Turner.
Den eldste delen er området rundt Church Square. Byen har senere vokst nordover, da det ble anlagt en jernbanestatsjon omkring halvannen kilometer nord for sentrum. Det er togforbindelse til Waterloostasjonen i London.
Shepperton Studios, et av Englands viktigste filmstudioer, ligger i byen. Forfatteren James Graham Ballard bodde der, og H.G. Wells nevner byen i boken Klodenes kamp, der den blir ødelagt av marsboere.
Shepperton har ligget i det historiske grevskapet Middlesex fram til 1965. Da Stor-London ble en egen region i 1965 ble det meste av Middlesex en del av den, men Shepperton ble overført til Surrey.
Pingle

Samferdsel

Kinas riksvei 323 løper gjennom området. Den begynner i Ruijin i provinsen Jiangxi og fører gjennom Guangdong og Guangxi og ender opp i Lincang i Yunnan, på grensen mot Burma.
Yapgropa

Yapgropa er ei djuphavsrenne i det vestlige Sør-Stillehavet. Renna går øst for øya Yap i Mikronesia. Yapgropa er om lag 650 kilometer lang har et maksimalt djup på 8 527 meter. Den er en del av en serie forsenkinger som strekker seg fra Kurilgropa lengst nord, over Japangropa, Boningropa til Marianergropa i sør, nord for Yapgropa.
Talang 2007

Sesong nr. 1 av Talang ble sendt på TV 4 i Sverige våren 2007. Dommere var Tobbe Blom, Hanna Hedlund og Bert Karlsson og programleder var Peppe Eng. Vinnerne ble buktaleren Cecilia Andrén og sjimpansen Totte som vant en million kroner.
Radbard

Radbard av Gardarike, Radbart (norrønt: Ráðbarðr) var konge i Gardarike (i nåværende Russland og muligens deler av Ukraina) rundt år 700 som ble gift med Aud Djupauga, datter til skånekongen Ivar Vidfamne (han hatt siden Ingjald Illrådes død også vært konge av Sveariket), ifølge fornaldersagaen Sögubrot af nokkurum fornkonungum í Dana- ok Svíaveldi.

Sögubrot

Aud Djupauga hadde vært gift med Sjællandskongen Rørik av Lejre, men hennes far Ivar Vidfamne hadde etter noen intriger tatt livet av Rørik og tok selv makten i det danske riket hans. Aud dro først hjem til sin far, men flyktet så videre til Gardarike med sin og Røreks sønn Harald Hildetann. Aud og Radbard giftet seg uten Ivars samtykke og Ivar samlet en hærstyke og dro mot Gardarike. Underveis, da hæren skulle landsettes ved Karelen, druknet Ivar Vidfamne. Radbard satte sin stesønn Harald Hildetann som leder for en hær som dro til Sjælland og ble hyllet som konge der. Senere dro Harald til Skåne og la under seg hele Sveariket som Ivar Vidfamne før hadde hersket over.
Radbard og Aud hadde sønnen Randver som ifølge sagaen Hvordan Norge ble bygd ble far til Sigurd Ring og farfar til Ragnar Lodbrok.

Hervors saga

Hervors saga nevner ikke Aud som datter av Ivar, men forteller om en datter Alfhild som ble gift med kong Valdar i Danmark, og som der fikk sønnene Harald Hildetann og Randver.
Ivan Espinosa

Bakgrunn

Espinosa har cerebral parese, som særlig rammer høyre side av kroppen. Han var den første utøveren fra De amerikanske Jomfruøyer som deltok ved Parapanamerikanske leker, da han deltok i 2015. Han var øygruppens eneste deltaker ved Paralympiske sommerleker 2016, og ble med det øygruppens andre paralympiske deltaker noen sinne - Lee Framley deltok som eneste utøver ved Paralympiske sommerleker 2012.
Nord-Trøndelag fylkesting 2003–2007

Nord-Trøndelag fylkesting 2003–2007 bestod av 35 representanter. Fordelingen mellom partiene var 12 fra Arbeiderpartiet, 8 fra Senterpartiet, 5 fra Sosialistisk Venstreparti, 3 fra Fremskrittspartiet, 3 fra Høyre, 2 fra Kristelig Folkeparti og 2 fra Venstre. Dette var den første perioden med parlamentarisk styringsmodell i fylket, og fylkesrådet bestod av Arbeiderpartiet og Senterpartiet under ledelse av fylkesrådsleder Alf Daniel Moen fra Arbeiderpartiet. Erik Bartnes fra Senterpartiet og Åse Marie Hagen fra Arbeiderpartiet var henholdsvis fylkesordfører og fylkesvaraordfører.
Jeksel

Jeksler hos menneske

Voksne mennesker har opptil 12 jeksler, fordelt på tre i hver halvdel av over- og underkjevene. I motsetning til de andre tennene hos pattedyr, skiftes ikke jekslene. "Melkejeksler" (1- og 3-årsjeklslene) er forjeksler som siden skiftes, den første virkelige jekslen kommer først rundt 6-årsalderen og beholdes hele livet.
Den bakerste tanna i denne rekken kalles visdomstann og er den siste tanna som kommer. Den bryter gjerne fram i 20-årsalderen. Variasjonene er her store, og mange får ikke visdomstenner i det hele tatt. Det varierer også mellom folkegrupper, hos eskimoer får nesten ingen visdomstenner. Hos noen personer kan det også komme ekstra jeksler bak visdomstanna. Hyppighetene av slike ekstra tenner er fra 0,1 til 3,4 prosent, avhengig av folkegruppe.
Stormy Weather

«Stormy Weather» er en amerikansk sang fra 1933, skrevet av Harold Arlen og Ted Koehler.

Teksten

Sangen forteller om skuffelse, ettersom teksten «There's no sun up in the sky» viser en kvinne som bønnfaller hennes mann om å komme tilbake. Været er en metafor for sangerens følelser: «Stormy weather since my man and I ain't together, keeps raining all the time».

Tekstlinjene «when he went away 
the blues walked in and met me,
if he stays away
old rockin' chair will get me» inkluderer, ifølge boka The Poets of Tin Pan Alley, en personifisering av «the blues» (sorg). Tekstlinjene sier «da han dro, spaserte sorgen inn og møtte meg, hvis han forblir borte - gamle gyngestolen vil fange meg»

Engelskspråklige versjoner

Ethel Waters sang den først på nattklubben The Cotton Club i Harlem. Den har senere blitt innspilt av så ulike artister som Frank Sinatra og
Clodagh Rodgers. 
Leo Reisman's Orchestra hadde den største slageren på plate, men Ethel Waters' versjon gjorde det også bra.
Hennes innspilling av sangen fra 1933 ble opptatt i Grammy Hall of Fame i 2003, og Library of Congress inkluderte sangen i National Recording Registry.
Lena Horne spilte første gang inn «Stormy Weather» for RCA Victor i 1941. I 1943 spilte hun inn en annen versjon av sangen til filmen av samme navn, som hun gjorde på utlån til 20th Century Fox fra Metro-Goldwyn-Mayer. Horne spilte den inn fem ganger i løpet av sin karriere. Hennes versjon ble opptatt i Grammy Hall of Fame i 2000.
Ike & Tina Turner spilte inn sangen og ga den ut på albumet Delilah's Power i 1977.

Norske versjoner

Marit Carlsen og Ove Borøchstein har skrevet en norsk tekst på dialekt. Finn Evensen har skrevet en annen norsk tekst. Carlsens og Borøchsteins norske tittel er «Sørvest kuling». Evensens versjon heter «Bordet fanger».
Göta älv

Nordre älv

Nordre älv, inntil 1700-tallet: Kongälv, er det nordre elveløpet fra Kungälv til Kattegat, i en lengde på ca. 16 km. Det delte elveløpet medfører at Hisingen er adskilt fra fastlandet i nord, øst og syd og derved er en øy. Inntil 75% av vannføringen i Göta älv nord for Kungälv renner ut i Nordre älv.

Historie

Fortidsminner vitner om at det har bodd mennesker langs Göta älv i tusener av år. De første mennesker bosatte seg i nærheten av fossene ved Lilla Edet, Trollhättan og Vargön øst for Vänersborg. Frem til 1658 utgjorde Göta älv Norges sørøstlige riksgrense, med unntak av enklaven Skårdal ovenfor Båhus festning. Nordre älv var samtidig en innenlandsk elv i Norge. Den sydligste delen av elven var inntil 1200-tallet riksgrense mellom Norge og Danmark, den eneste landverts grense mellom de to land i historien.
Ifølge sagaene seilte den norske vikingkongen Harald Hardråde med en flåte med opp til 60 skip opp hele elven til Vänern i 1064. Göta älv var på grunn av stryk og fosser ikke seilbar hele vegen slik at skipene måtte trekkes på land og slepes forbi fossene.
Göta älv har vært en av Sveriges viktigste handels- og transportårer gjennom hele landets historie. I middelalderen oppsto bysamfunn ved fossene og langs elven basert på transport, handel, fiskeri og håndverk. De mindre skipene kunne man fortsatt trekke forbi fossene, men det meste av frakten og godset ble lastet om i Vänersborg og Lilla Edet. Mellom disse to byene ble varene transportert med heste- og oksekjerre inntil man igjen kunne benytte skip.
Røstlandet naturreservat

Røstlandet naturreservat ligger på øya Røstlandet i Røst kommune i Nordland. Naturreservatet har et areal på 920 dekar, hvorav 250 dekar landareal. Området er vernet for å bevare et viktig våtmarksområde med naturlig tilhørende vegetasjon og dyreliv, særlig på grunn av områdets betydning som trekk- og hekkelokalitet for våtmarksfugl, samt det rike og spesielle plantelivet.
Retur

En retur er, i basketball, når en spiller får tak i ballen etter et skudd som har, eller ikke har, gått i kurven. Returer er en viktig del av spillet siden ballen da går til det andre laget, eller angripende lag får en ny mulighet til å score.

Typer returer

Returer deles inn i to hovedkategorier: «Offensive returer», der returen tas av en spiller fra angripende lag, og «defensive returer», der forsvarende lag får tak i returen. Alle returer som går i kurven blir defensive returer siden forsvarende lag har rett til ballen etter en scoring, men likevel er også de fleste returer som ikke går i kurven også defensive fordi defensive spillere ofte er i bedre posisjon eller nærmere kurven. Offensive returer fører til en scoringsmulighet til for det angripende laget. Laget kan score direkte eller ved å sette opp en ny angrepstaktikk. Lagreturer blir gitt til et lag som får tak i ballen etter et bomskudd mot kurven. En lagretur blir aldri gitt til en bestemt spiller, og er kun en formalitet. Ifølge reglene i basketball må det bli tatt retur på alle skudd som ikke går i kurven uansett om en spiller kontrollerer ballen eller ikke.
Returer blir gitt til den første spilleren som får tak i ballen eller til en spiller som suksessfullt hindrer ballen i å gå i kurven. Det er mange viktige faktorer for gode returtakere, og de mest vanlige er høyde og styrke. Fordi høyde er så viktig er det som oftest centere og power forwarder som tar returer. Likevel finnes det noen mindre spillere som er gode returtakere, slik som Jason Kidd, som spiller som point guard for Dallas Mavericks. Han tok flest returer av alle New Jersey Nets-spillerne i to sesonger da han spilte for dette laget. Gode returtakere må også ha god presisjon. God spenst kan også være viktig, men ikke nødvendig. Spillere som Larry Bird og Bobby Jones var gode returtakere, men ble aldri kjent for sin spenst. Bird sa en gan: «De fleste returer blir tatt under kurven. Det er der jeg får mine.» Det er også viktig at spillere posisjonerer seg godt for å få tak i en retur. Dette blir i hovedsak gjort ved å bokse ut. Siden kjempingen om returer ofte kan være veldig fysisk, blir returer ofte sett på som en av de hardeste jobbene innenfor spillet.

Bokse ut

Å bokse ut er en teknikk spm blir brukt når en spiller skal ta retur i basketball. En spiller bokser ut en motspiller ved å stelle seg mellom motspilleren og kurven. Denne handlingen blir også kalt «blokke ut». Et lag kan bli bokset ut av flere spillere som bruker denne teknikken for å stoppe andre spillere i å få tak i returen.
Johnny Reimar

Øvrig karriere

Ved siden av sin spirende musikerkarriere utdannet han sig i 1963 til reklametegner, men valgte i stedet å bli produsent og utviklet seg opp gjennom 1960-årene via sin ansettelse som innspillingssjef på Nordisk Polyphon, 1963-1971, til å bli én av de mest sentrale produsentene i Danmark. Han produserte således fra 1968 og fremover bl.a. Savage Rose samt Ache og utga i 1973 Gnags' første album. 
Fra Dansktoppens etablering i september 1968 og fremover var Reimar dessuten særdeles produktiv og stod for lanseringen av en lang rekke kjente danskktopkunstnere, heriblandt Bjørn og Okay, Birthe Kjær og Familien Andersen. Det var også Reimar, som sto bag Peter Bellis skifte til dansktoppmusikken i slutten av 1970-årene. I 1971 satte han opp musikalen Hair blant annet Brødrene Olsen, som han senere produserte i en årræeke.
Johnny Reimar ble i 1975 direktør for sitt eget produkjonsselskap Starbox – Johnny Reimar Productions, som leverete innspillinger til store plaleselskaper som Philips, Polydor og Sonet. Utover dette sto også selskabet for utgivelser under det selvstendige navnet Starbox og fikk blant annet stor suksess med utgivelsene av Tintin-hørespill.
I begynnelsen av 1980-årene ble han forlagsdirektør i Gutenberghus og ble deretter ansatt hos Jim Henson og Danmarks Radio, hvor han blant annet var medvirkende til å synkronisere dukkeserien Fragglerne på flere forskjellige språk. 
Johnny Reimar har dessuten via sitt TV-produksjonsselskap produsert flere populære serier til TV-2, heriblandt Trolderik, Mario & Louigi og Open Sesame Street. Han har desutten opptrådt som TV-vert, hvor han blant annet var med i TV 2s barnequiz Kun for sjov samt programmet Fællessang fra Bakken – «Syng med på Bakken» på DR1. 
Johnny Reimar ble 2. september 2000  slått til ridder av Malteserordenen for sitt velgjørenhetsarbeid i Thailand og Grønland.
I 2000 utgav Johnny Reimar sine erindringer under tittelen "Mr. Showbiz – fra Rock til Ridder".
Stjerne til støv

Stjerne til støv er et musikkalbum med Sebastian, utgitt i 1981.

Kulturkanonen

Stjerne til støv er tatt opp i den danske kulturkanonen under populærmusikk.
Finn Bøgh Henrikssen

Liv

Han var sønn av bankmannen Odin Emil Henrikssen og Marie Bøgh, og bror av diplomaten Leif Bøgh. I 1895 ble han gift med Anna Jacoba Jebsen, datter av industrimannen Peter Jebsen. Han var far til kjemiingeniøren Sverre Jebsen Henrikssen.
Etter å ha gått ut av Bergen katedralskole i 1887 studerte han rettsvitenskap i Kristiania, statsøkonomi og folkerett i Berlin, samt språk i England og Frankrike. Etter en kort tid som journalist i Dagbladet og Verdens Gang ble han i 1893 redaktør for Bergensposten. Da avisen ble slått sammen med Bergens Tidende i 1894, ble han redaktør der sammen med Olav Lofthus. Etter Lofthus' død i august samme år var han redaktør alene, bare 25 år gammel. Han fortsatte som redaktør helt til 1939.
Henrikssen var en forgrunnsfigur for Venstre i Bergen. Han var formann i Bergens Venstreforening, Bergens liberale Forening og Kalfarets Venstreforening, og medlem av bystyret og formannskapet i Bergen. Han var også formann i Norges Venstrepresselag.